Żewġ fighter jets Amerikani waddbu bombi fil-mira ta’ militanti Iżlamiċi, magħrufa bħala l-ISIS fit-tramuntana tal-Iraq. L-attakki saru wara li l-President Amerikan, Barack Obama ta l-awtorizzazzjoni tiegħu, fl-istess waqt li wiegħed li jrid iwaqqaf il-ġenoċidju li għaddej f’din il-parti tal-Iraq kontra minoranzi. Kelliem għaIl-Pentagon qal li l-forzi tal-ajru Amerikani attakkaw l-armamenti ta’ dawn il-militanti li kienu qed jintużaw biex jattakkaw lil Kurdi li kienu qed jiddefendu il-belt li tinsab fit-Tramuntana tal-pajjiż. L-ISIS issa għandha kontroll ta’ żoni kbar fl-Iraq u s-Sirja, wara li aktar kmieni din il-ġimgħa ħadet taħt idejhom ukoll l-akbar żona li fiha jgħixu Kristjani.